《美女篇》
元代·张昱

燕赵有美女，红莲映绿荷。佩环彫夜玉，团扇画春罗。

流盼星光动，曳裾云气多。回车南陌上，谁不驻鸣珂？

作者简介：元明间庐陵人，字光弼，号一笑居士，又号可闲老人。历官江浙行省左、右司员外郎，行枢密院判官。晚居西湖寿安坊，屋破无力修理。明太祖征至京，厚赐遣还。卒年八十三。有《庐陵集》。